जयपुर. हाईकोर्ट ने एक मामले में पति की मौत के बाद उसकी जगह अनुकंपा नियुक्ति पर लगे देवर को अपनी विधवा भाभी को जीवन भर अपने वेतन भत्तों की तीस फीसदी राशि हर महीने देने का निर्देश दिया है। साथ ही क्षतिपूर्ति के लिए तीन महीने में पांच लाख रुपए राशि देने के लिए कहा है। सीकर निवासी तारामणी के पति रोडवेज में कार्यरत थे। सेवा के दौरान 8 अगस्त 1983 को उसकी मौत हो गई।
प्रार्थिया की सहमति से उसके देवर को 21 फरवरी 1984 को कंडक्टर पद पर नियुक्ति दी थी। लेकिन देवर ने प्रार्थिया के भरण पोषण के संबंध में मृतक कर्मचारी के आश्रितों के नियमों का पालन नहीं किया जिस पर प्रार्थिया ने 2006 में रोडवेज में शिकायत की। न्यायाधीश डॉ. पुष्पेन्द्र सिंह भाटी ने यह आदेश सीकर निवासी तारामणी शर्मा की याचिका को मंजूर करते हुए दिया। अदालत ने रोडवेज प्रशासन को निर्देश दिया कि वह देवर अनिल कुमार शर्मा को हर महीने मिलने वाले वेतन-भत्तों में से 30% राशि को महीने की पहली तारीख को सीधे ही प्रार्थिया के खाते में जमा कराए।
यह है मामला : सीकर निवासी तारामणी का पति रोडवेज में कार्यरत था। सेवा के दौरान 8 अगस्त 1983 को उसकी मौत हो गई और प्रार्थिया की सहमति से उसके देवर अनिल कुमार को 21 फरवरी 1984 को कंडक्टर के पद पर नियुक्ति दे दी। लेकिन देवर ने प्रार्थिया के भरण पोषण के संबंध में मृतक कर्मचारी के आश्रितों के नियमों का पालन नहीं किया जिस पर प्रार्थिया ने 2006 में रोडवेज में शिकायत की।
रोडवेज ने उसकी शिकायत पर देवर को नोटिस भी दिया। बाद में प्रार्थिया ने उसकी सहमति से अनुकंपा नियुक्ति पर लगे देवर से क्षतिपूर्ति व भरण पोषण राशि दिलवाने के लिए हाईकोर्ट में याचिका दायर की। हाईकोर्ट में याचिका के लंबित रहने के दौरान प्रार्थिया के बेटे की भी 27 अगस्त 2008 को मौत हो गई। याचिका की सुनवाई के दौरान देवर ने कहा कि प्रार्थिया ने बेटे की मौत के बाद ससुराल छोड़ दिया है और पीहर में रहने लग गई है। वे लंबे समय से प्रार्थिया का भरण पोषण कर रहे हैं। लेकिन अदालत ने देवर की दलीलों सहमत नहीं होते उसे प्रार्थिया को क्षतिपूर्ति व भरण-पोषण राशि देने के लिए कहा।
hin_Deva hin_Deva hin_Deva hin_Deva